Pòmòc je czerowónô do dzecy jaczé òd séwnika mda chòdzëłë do nul klasë i do wszëtczich ùczniaków òkróm tëch ze szkòłów dlô ùstnëch – më czëtómë na jinternetowi stronie Minysterstwa Nôrodny Edukacje. Mògą dostac socjal na edukacjowé céle we wësokòscë 500 abò tësąc zł, zanôleżno òd wësokòscë célowégò socjalu jaczi dostelë ju starszi ùczniaka ze spòlëznowi pòmòcë. Pòsobną fòrmą wespiarcô mają bëc bezpłatné terapeùticzno-edukacjowé i dozérné zajmë, jaczé mdze òrganizowôł pasowno wójt, bùrméster abò prezydeńt gardu. Ùczniacë mògą téż skòrzëstac z terapeùticzno-edukacjowëch wëjazdów – le to blós jak familiô mdze mia przëznóną socjalną pòmòc célową wicy jak 3 tës. zł. Resort edukacje przë tim zastrzégô, że dzôtczi mògą skòrzëstac abò z wëjazdu abò ze zajmów. Starszi mògą składac wniosczi ò pòmòc w ùrzãdze gminë w terminie ùstalonym przez ùrząd, le nié pózni jak do 23 séwnika latos – je napisóné na stronie Minysterstwa Nôrodny Edukace, dze mają téż òpùblikòwóné zamkłosc ùchwôlënkù Radzëznë Minystrów. Resort Edukacje mô òdkazac wòjewòdóm strzodczi na realizacjã programë w pòsobnym tidzeniu, tak, cobë ùczniacë i dzecë mògłë skòrzëstac z pòmòcë jesz przed zôczątkã szkòłowégò rokù.